
HAZRAT HANZALAH22 KATIB E WAHI THE 

Hazrat Hanzalah#= jalilu-qadar sahabi hai, ye 
un sahabah mein se the jo waht ko likhne wale 
the, Jab Nabie karims##s par wahi nazil hoti, aur 
quran sharif nazil hota, to Aap#; ne kuch 
Sahabah#2 ko muqarrar kiya huva tha, Aap: 


unme se kisi ko bulwate, aur Uunko wahi ke alfaz 
Sunate, aur wo unko Likh liya karte the. 


HANZALAH TO MUNAFIQ HO GAYA 
Wo farmate hai: ek martaba mein raste se guzar 
raha tha ke Hazrat Abu Bakr#2 se mulaqat ho 
gai, salam dua huvi, Hazrat Abu Bakr22 ne muj 
se puchha: 
Hanzalah! Kya haal hai? Mein apni dhun mein 
magan tha, mein ne apni usi dhun mein jawab 
diya, Hanzalah to munafiq ho gaya! Hazrat 
Abu Bakr#2 ne farmaya: ye tum kya keh rahe 
ho, kese munafiq ho gae? 
Unhone ne jawab diya ke hum Nabie 
karim ki majlis mein jate aur bethte hai, to 
waha hamare dil ki ye halat aisi hoti hai ki 

hamare dil Allah Taala ki taraf nah 

hote hai, aur jannat, jahannam, aur aakhirat 

ka dhyan peda hota hail, goya hum un ko 

apni aankho se dekh rahe hai, aur Aap# ki 

baate aur Allah Taala ki yaad dil mein beth 

jati hat: 
Lekin jab hum majlis se uth kar ghar jate 
hai, aur apne biwi bachho se milte hai, aur 
kaam kaaj mein lag jate hai, to hamare dil 
ki wo kefiyat Jo aap ki majlis mein tari huvi 
thi, wo khatam ho jati hal, ye nifaq ka hi 
kaam to ho gaya, linaza mein to munafiq 
ho gaya. 


SAHABAH KESE FIKAR-MAND LOG THE 
Sahabah#2 ke maqam ka andaza lagalye, unse 
Kol naik amal chhoota nahi, aur koi gunah ka 
kaam bhi nahi kiya, sirf itni si baat thi, Ke dil ki 
wo kefiyat baqi- nahi rahi, jo Aaps“ ki khidmat 
mein rehti hal, to inko fikar ho gal, ke mein 
munafig to nahi ho gaya, hamara ye haal hal 
ke hamare amal chhot jJaae, namaze nikal 
jaae, Jamat nikal jaae, gunah ho jaae, to bhi 
hum naik ke naik hi hai, koi fikar nahi, sahabah 
ka ye haal tha amal ko to chhodo, sirf dil ki 
kefiyat badli, to is par unko fikar lag gai, ke 


Composed & Published by: Maktaba Ashraf, Surat. 


Insaan Banne Ki Fikar Kare 4 
mein to munafiq ho gaya. 


UNKA THIKANA NABIE KARIM“ KA DARBAR THA 
Ab kaha Hazrat Abu Bakr Inpar heran ho 
rahe the, ke tum ye kya baat keh.rahe ho, lekin 
Jab Hazrat Hanzalah#= ki ye baate suni, to 
khud Hazrat Abu Bakr#2 ko bhi apni fikar lahiq 
ho gai, aur farmaya: 

Tum jo kefiyat bata rahe ho ye baat to mere 
saath bhi pesh aati hail, mein bhi Nabie 
karim ki knhidmat mein jata hu, to mere dil 
ka haal aur hota hai, aur jab bahar aata hu, to 
wo kefiyat baqi nahi rehti, to dono mil kar 
Nabie karimz#z ki knidmat mein jaate hal, aur 
puchhte hai, hamari ye halat kesi hail? 
Chunanche dono Nabie karimz# ki mulaqat 
ke liye chal pade. 


TUM KAISE MUNAFIQ HO GAE 
Jab dono Hazraat Nabie karims@s ki khidmat 
mein hazir huve, to dakhil hote hi Hazrat 
Hanzalah#2 ne farmaya: 
Ya Rasoolallah! Hanzalah to munafiq ho gaya, 
Hazrat Hanzalah#= ne farmaya: ya Rasoolah 
Jab hum aap ke paas aate hai, to hamare dil ki 
kefiyat kuch aur hoti hai, Allah Taala ka dhyan 

aur tasvvur hota hai, aakhirat ki fikar hoti a 
Jannat aur Jahannam goya hamare samne 
hote hai; lekin jab ghar jate hai, biwi bachho se 
milte hal, aur apne dunyavi kaam dhando 
mein mashgool ho jaate hai, to aksar baate 
bhool jate hai. 


FARISHTE BISTARO PAR AAKAR TUMSE MASAFA KARE 

Jab Nabie karimz#: ne Hazrat Hanzalah#2 ki ye 

baat suni to Aapss ne farmaya: 
Qasam hai us Zaat ki, Jjiske qabze mein meri 
jaan hai, yani (Allah Taala) agar tum hamesha 
ek hi halat mein raho, yani jis halat mein tum 
meri majlis mein rehte ho, to Allah Taala ke 
farishte tum se bistaro par aa kar musafa kare; 
lekin Ae Hanzalah! Ye waqt waqt ki baat hai, 
ye nifaq ki baat nahi, ke kisi waqt ek halat, aur 
Kefiyat zyada dil par taari rehti hai, aur kisi 
waqt wo kefiyat baqi nahi rehti, linaza is se 
ghabrane ki koi baat nahi, aur ye koi nifaq ki 
baat nahi, is se tumhara koi nuqsan nahi. 


HAR WAQT KHALISH AUR KHATAK DIL MEIN REHNA 
CHAHYE 

Ye ajeeb o garib hadees hai, aur isme itne 
mazameen poshida (chhupe huve) hai. 

Pehli baat jo is hadees se maloom hoti hal, wo 
ye ke sahabah= ko har waat fikar lagi rehti thi 
ke pata nahi hamari kya halat hai? Isi fikar ka 
naam ‘taqwa’ hai. 
Hamare Dr Abdul Hala. farmaya karte the: 
‘taqwa” ke mane hai “Khalish" aur “khatak" ke, 
pata nahi mera ye amal durust ho raha hai, ya 
nahi, ye jo “itminanae kamil’ hota ye bada 
khatar-naak mamla hota hal, aakhri waqt tak 
aur marte dam tak aadmi ko ye fikar rehni 
chaye ke pata nahi mein sahi raste par hu, ye 
sahi hai ya galat? ye fikar sahabah ko lagi huvi 
thi, aur isi fikar ne unko bulandi ke kis maqam 
par pohcha diya tha. 


ASAL MAQSOOD AMAL HAI 
Doosra sabaq Is hadees se ye mil raha hai, ke 
Nabie karim##: ne Hazrat Hanzalahtz ko jo 
tasalli di, is se ye baat maloom huvi, ke deen 
Ke andar dil ki jo kefiyat aur halat hai wo asal 
maqsood nahi hai; balke asal maqsood amal 
hai, agar amal durust, aur Allah Taala ki raza 
ke mutabiq hai to “insha allah" najat hogi, ab 
aaj kal jahil peero aur faqeero ne ye baat 
mashhoor kar di hai, ke dil jari hona chahye, 
aur dil dhadhakna chahye, yaad rakhye! Iska 

Shariat tariqat, aur tasavvuf se koi talluq ai 
asal maqsood amal durust hone chahye. 


LOG IS DHOKE MEIN PADE HUVE HAI 

Teesra sabaq Jo is hadees se mila wo ye ke ba- 

Zahir aisa lag raha hai ke jab Nabie karim ne 

Hazrat Hanzalah#2 se farmaya: 
Ke “agar tumhari ek jesi halat, har waqt rahe to 
farishte tum Se aa kar musafa kare,’ Is se baaz 
logo ko dhoka ho gaya ke insan ki kamil halat 
wahi hai, ke jis me farishte us se aa kar musafa 
kiya kare, yani aadmi Allah Taala ki yaad me is 
darja mashgool,va madhosh rahe ke isko kisi 
doosri chiz ka khayal hi na aae, baaz log 
dhoke me pade huve hai. 


INSAN KELIYE INSAN REHNA KAMAL KI BAAT HAI 

Khub sama liye! Maulana Yaqub Nanotviex ne 
is hadees ki tashreeh me badi ajeeb baat irshad 
farmai hai, ye baat sahi nahi ke wo kaamil halat 
hai, jisme farishte aa kar musafa kare, aur Hazrat 
Hanzalahe2 is waat jis halat mein the wo naqis 
(kami) halat thi, agar unki halat naqis thi to phir 
Hazrat Abu Bakr#2 ki halat ko bhi naqis kehna 
padega; (nauzu-billah) halake Nabie karims: 
ke baad Hazrat Abu Bakr# se afzal makhloog is 

dunya mein peda hi nahi huvi, linaza ye halat jo 

in dono Hazraat ki thi, wo kamil halat thi: 
is liye ke Nabie karims#s ka ye farmana: ke 
‘farishte aa kar tum se mausSafa kare’ is ka 
maqsad ye tha ke agar har waqtAllah Taala ki 
taraf dhyan rahe, aur kisi aur taraf dhyanhi na 
Jaae, to phir tum insan nahi rahoge, farishte 
ban Jaaoge, aur insan keliye kamal ki baat yeh 
hal ke wo insani taqazo ke saath rahe, agar 
farishte ban jae, to ye kamal nahi; balke ye 
tumhara nuqsan hai. 


FARISHTA BANNA KAMAL KI BAAT NAHI 

Bahar haaal! Nabie karim## ne unko tasalli dete 

huve farmaya: 
ke tumhe ghabrane ki koi Zaroorat nahi, is liye 
ke tum Is waaqt jis halat mein ho, yehi tumhara 
kamal hai, aur yehi insaniyat ka kamal hai, aur 
Jo farishto wali halat, jisme kisi aur chiz ka 
dhyan hi na aae, wo tumhare liye kamal ki 
baat nahi hai, wo farishto keliye kamal ki baat 
hai, tumhare liye kamal yehi hai ke Allah Taala 
ki taraf bhi dhyan rahe, aur iske saath doosre 
kaam bhi anjam dete raho, jo tumhare faraaiz 
mein se hai, yani Allah Taala ke huqooq ke 
saath bando ke jo huqoogq tumhare saath wa- 

basta kiye huve hai, unhe bhi ada karte a? 
to ye kamal ki baat hai, na ye ke tum farishte 
ban jao, aur Allah Taala ke siwa kisi aur chiz ka 
dhyan hi na aae. 


GALBAE HAAL KI KEFIYAT MAQSOOD NAHI 
Ye jo baaz buzurgo se manqool hai wo subah 
se shaam tak “istigraaq” ki halat mein rehte the, 
yaha tak ke apne bachho tak ko nahi pehchante 
the, jese Shaikh Abdul Quddoos Gangohiz: ke 
baare mein mashhoor hai, ke unke paas unke 
bachhe aae, aur aa kar salam kiya, to aap ne 
unhe pehchane nahi, aur un bachho se puchha: 
ke tum kon ho? Unhone kaha: ke hum aap hi 
ke to bachhe hai, to ye Allah Taala ki yaad 
mein is qadar mustagraq the, ke bachho ko 
bhi nahi pehchan rahe the, ye galbae haal ki 
Kefiyat hai, aur ye deen mein maqsood nahi 
hai, ye Hazraat apne galbae haal mein mazoor 
hai, aur ye kefiyat tamanna karne ki chiz nahi 
hai, tamanna karne ki chiz wahi hal jo Nabie 
karim“ ki Sunnat hal. 
Chunanche Nabie karim##s: par kabhi istigraq 
nahi tari rehta, tamanna karne ki chiz aur 
Insantyat ka kamal ye hai ke jihad bhi ho raha 
hal, aur raat mein namaz keliye khade hai aur 
Composed & Published by: Maktaba Ashraf, Surat. 


Insaan Banne Ki Fikar Kare 10 

pav mein waram bhi aa raha hai, aur Hazrat 
Ayesha#2 ke saath dod lagai Jaa rahi hai, ye hail 
kamal, aur yehi insaniyat ka taqaza bhi hai, 
linaza is baat ki tamanna mat karo ke farishte 
ban jaae, are! Aadmi banne ki fikar kare, aur jab 
aadmi banne ki khwahish aur fikar karenge to 
insaniyat ke jo taqaze hal, unko bhi anjaam 
dega. 


HAR WAQT ALLAH TAALA KI TARAF DHYAN RAHE 
Albatta itni baat zaroori hai ke kaam to sab karo; 
lekin aksar waqt Allah Taala ki yaad aur dhyan 
rahe, bas ye hal maqsood, ye jo tariqat aur 
tasvvuf mein riyazate aur mujahadat karae Jaate 
hai un sab ki manzile maqsood yehi hai ke Allah 
Taala se nisbat hasil ho jaae, aur ye nisbat kya 
hai? 
“Nisbat" ye hai ke aksar awqat Allah Taala ki 
taraf dhyan rahe, jisko baaz Hazraat kasrate 
zikar aur dawame taat se tabir karte hal, zaban 
se kasrat se Allah Taala ka zikar ho, aur dil 
mein Allah Taala ka dhyan ho, aur Allah Taala 
ki ibaadat mein zyada waqt guzre, aur kol 
gunah sarzad na ho, bas isi ka naam nisbat hal, 
aur Jab ye nisbat hasil ho jati hai, to phir us 
Shakhs ki ye kefiyat ho jaati hai, wo daftar 

mein kaam bhi kar raha hal, wo biwi bachho 
se hans bol bhi raha hai, aur doosre dunyavi 
kaam bhi kar raha hai, lekin Allah Taala se 
uska rishta aur tallugq bhi juda huva hai, aur Is! 
ka naam nisbate baatini hal, aur isi ko husoole 
nisbat bhi kehte hai. 


MUSHAHADA KA MATLAB 

Isi ko sufiyae kiram mushahada kehte hai, 
Mushahada ka matlab ye hai ke Allah Taala ki 
sifaat aur Allah Taala ki yaad dil mein jam 
Jaana, baaz log mushahada ka ye mana 
samajte hai ke Allah Taala ka “didaar” halake 
is dunya mein Allah. Taala ko koi nahi dekh 
sakta, aur kisi ne nahi dekha, Hazrat Moosaz# 
bhi nahi dekh paae, lihaza Allah Taala ko to 
nahi dekh sakte; lekin Allah Taala ki taraf 
dhyan bandh Jata hai ke mein jo kaam kar raha 
hu, wo Allah Taala ki marzi ke mutabiq ho raha 
hai ya nahi? Allah Taala hume bhi ye kefiyat 
aur dhyan nasib farmae, aameen. 


DIL KI SUI ALLAH TAALA KI TARAF HO 

Ye kefiyat aisi hal jo kehne sunne se samaj mein 
nahi aati; lekin hota ye hai ke jab insan kasrat se 
Allah Taala ka zikar karta hai, aur Allah Taala ki 

ibadat mein laga rehta hai to phir Allah maa ki 

yaad aur dhyan insan ke dil me pevast ho Jjaati 

hai, ye ek kefiyat hai aur insan isi mein chal phir 

raha hai, aur doosre kaam bhi kar raha hal; lekin 

uske dil ki sui Allah Taala ke ki taraf hoti hai, 
Jese aapne qutub-numa (compass) dekha 
hoga, Iski sui hamesha shimal (north) ki taraf 
hoti hai, isko chahe jis taraf bhi ghumao, 
phirao leekin iski Sul hamesha north ki taraf hi 
hoti hai isi tarah is dil ki sul bhi Allah Taala ki 
taraf mud Jaati hal, aur aadmi kahi bhi jaae, aur 
aadmi kisi bhi halat mein ho, aur chahe wo 
tanhal mein ho, ya logo ke darmiyan ho; lekin 
uske dil ki sui Allah Taala ki taraf mudi huvi hai, 
bas isi ka naam nisbate batinah hai. Allah 
Taala hum sab ko ye nisbat ata farma de. 
Aameen. 


HAATH KAAM MEIN AUR DIL ALLAH TAALA KI YAAD 
MEIN 

Lekin Is nibate batina ke ye mana nahi hai, ke 
istigraq taari ho gaya, aur kisi taraf dhyan hi nahi 
Jaata, aisa nahi; balke zaroorat ke mutabiq 
doosri chizo ki taraf bhi dhyan jata hai, aur insan 
doosre dunyavi kaam bhi karta hai, lekin dil ki 
sul hamesha Allah Taala ki taraf lagi rehti hal, 

Jese kisi ne kya khub kaha hai: 

haath to kaam kaaj mein laga huva hai lekin dil 

Ka talluq Allah Taala se juda huva hai, bas 

Allah Taala ye kefiyat ata farma dete hai, aur 

ye kefiyat na to bayan karne se-hasil hoti hai, 

na sunne se hasil hoti hai, 
iski misal aisi hal jese kisi sShakhs ko achanak 
Kol pareshsani ya gum lahiq ho gaya, 
masalan baccha sakht bimar ho gaya, ab din 
raat ISI pareshani mein mubtala hai, lekin Is! 
pareshani ke aalam mein khana bhi kha raha 
hai, aur doosre dunyavi kaam bhi kar raha 
hai, lekin zehen isi taraf laga huva hai, ke 
bachha bimar hai, ya koi khushi ki khabar 
sun li, aur uske natije mein isko Itni zyada 
khushi huvi ke dilo dimag par khushi cha gal 
aur ab wo isi halat mein khana bhi kha raha 
hai, logo se mulagate bhi kar raha hai: lekin 
dil par khushi ki ek kefiyat hai, wo apni jaga 
par bar-qarar hai. 


ZABAN PAR ZIKAR PEHLI SIDI (LADDER) HAI 

Bilkul isi tarah Allah ki yaad Allah ka dhayan dil 
mein pevast ho jata hal, is waqt wo dunya ke 
saare kaam kar raha hota hai, lekin uske dil ki sul 
Allah Taala ki taraf lagi huvi hoti hai, bas yehi 

maqsood hai isko chahe nisbat keh lo, ya io 

mushahada keh lo, ye sab suftyae kiram ki 

istilahat hal; lekin Hazrat Thanvizx farmaya karte 

the in sab istilahat ke pher mein mat padna. 
Hasil ye ke insan Allah Taala ke zikar ki mashq 
(practice) kare, aur uski pehi sidi (ladder) 
Zabani zikar hai, ke chalte phirte, uthte bethte, 
Allah Taala ka zikar Jari rahe, jab ye zikar Jari 
rakhta hai, to aahista aahista wo zikar dil ki 
taraf muntaqil hona shuru ho jata hai, baaz log 
kehte hai sirf zaban se zikar karne se kya 
hasil? Jab dil mein zikar nahi, baat ye hai ke 
Jab tak zaban par zikar nahi hoga, to phir dil 
mein bhi zikar nahi aaega, Is liye : zaban se 
zikar karna’ ye pehli sidhi hai, is liye chalte 
phirte zikar karne ki aadat daalo, mashq karne 
se ye chiz hasil ho jaaegi “insha Allah" Allah 
mujhe bhi, aur aap ko bhi is par amal karne ki 
taufiq ata farmae. aameen. 


cp Sie ja Lasdiyitit gb5 p51 5 
Reference: Islaahi Kutbat Urdu V23, Mein Se Is 
Majmoon Ka Khulasa Kiya Gaya Hai. 

